***ՏԵՂԵԿԱՆՔ-ՀԻՄՆԱՎՈՐՈՒՄ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 14-Ի N 176-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ***

 *Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասին 5-րդ կետի, «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետի պահանջների հիման վրա:*

 *Որոշման նախագծում փոփոխությունները կապված են.*

*Եկամտային մասում.*

*1. Եկամուտի պլանը պակասեցվել է 246,0-ով` համաձայն «Քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքի ղեկավարին պատվիրակված լիազորությունների իրականացման ֆինանսավորում» ծրագրով 16.03.2021թ. կնքված համաձայնագրի, որը կնքվել է ՀՀ Արդարադատության նախարարության և Հրազդանի համայնքապետարանի միջև:*

*2. Գույքահարկի փոխադրամիջոցներից 2021 թ. տարեկան պլանային թիվը ավելացրել ենք 5298,100 ՀՀ դրամով:*

*Ծախսային մասում*

*1. Քաղաքացիական կացության ակտերի գրանցման 4111 հոդվածում աշխատավարձի նախկին 4278,6 պլանային թիվը պակասեցրել ենք 246,0 հազար դրամով` համաձայն Հայաստանի Հանրապետության 2021 թվականի պետական բյուջեի «Քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքի ղեկավարին պատվիրակված լիազորությունների իրականացման ֆինանսավորում» ծրագրով 16.03.2021թ. կնքված համաձայնագրի:*

*2. «Մաքուր Հրազդան» ՀՈԱԿ-ի «Սուբսիդիաներ ոչ ֆինանսական պետական (համայնքային) կազմակերպություններին» 4511 հոդվածի նախկին 79791,0 պլանային թվին ավելացրել ենք 4000,0` տարեկան աշխատավարձերը ամբողջությամբ վճարելու կապակցությամբ:*

*3. Վարչական շենքի սպասարկման և պահպանման հիմնարկ ծրագրի «Շենքերի և կառույցների ընթացիկ նորոգում և պահպանում» 4251 հոդվածում նախկին 1600,0 պլանային թիվը պակասեցրել ենք 158,2 –ով, «Հատուկ նպատակային այլ նյութեր» 4269 հոդվածի 200,0 պլանային թիվը պակասեցրել ենք 4,1-ով, «Կենցաղային և հանրային սննդի նյութերի ձեռքբերում» 4267 հոդվածում 300,0 պլանային թիվը պակասեցրել ենք 211,7-ով, «Ընդհանուր բնույթի այլ ծառայություններ» 4239 հոդվածում 150,0 պլանային թիվը պակասեցրել ենք 150,0-ով, «Աշխատողների աշխատավարձեր և հավելավճարներ» 4111 հոդվածում 15022,8 պլանային թիվը ավելացրել ենք 972,1-ով ̀ չծախսված պլանային գումարները վերաբաշխելով աշխատավարձի հոդվածին` աշխատավարձերը ամբողջությամբ փակելու համար:*

*4. Հրազդանի համայնքապետարանի աշխատակազմ ծրագրի «Էներգետիկ ծառայություններ» 4212 հոդվածում 34055,0 պլանային թիվը պակասեցրել ենք 3500,0-ով գումարը ուղղել ենք Փողոցների լուսավորում ծրագրին:*

*5. Փողոցների լուսավորում ծրագրի «Էներգետիկ ծառայություններ» 4212 հոդվածում 27890,0 պլանային թիվը ավելացրել ենք 3500,0-ով:*

*6. Կոմունալ տնտեսություն, աղբահանություն և սանմաքրում հիմնարկի «Աշխատողների աշխատավարձեր և հավելավճարներ» 4111 հոդվածում 110111,395 պլանային թիվը ավելացրել ենք 850,0-ով` տեսուչներին դեկտեմբեր ամսվա աշխատավարձերը ամբողջությամբ վճարելու համար:*

*7. Կառավարման մարմնի պահպանում ծրագրի «Վարչական սարքավորումներ» 5122 հոդվածի պլանը պակասեցրել ենք 1070,0-ով, «Այլ մեքենաներ և սարքավորումներ» 5129 հոդվածի պլանը պակասեցրել ենք 295,5-ով` դեկտեմբեր ամսվա էլեկտրաէներգիայի պարտքը մարելու համար:*

 *Հրազդան համայնքի խոշորացման ծրագրի հետ կապված հիմնականում նշված փոփոխություններն արվել են դեկտեմբեր ամսվա կոմունալ ծախսերի դիմաց վճարումներ կատարելու համար:*

 *Քանի որ բյուջեն հաստատելու մասին համայնքի ավագանու որոշումը կրում է նորմատիվ բնույթ, ուստի նրա մեջ կատարվող փոփոխության նախագիծը ևս կրում է նորմատիվ բնույթ։*

 ***ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ***